ระเบียบคณะกรรมการกำกับกิจการพลังงานระเบียบคณะกรรมการกำกับกิจการพลังงานว่าด้วยการเงินและการบัญชีของสำนักงานคณะกรรมการกำกับกิจการพลังงานพ.ศ. ๒๕๕๙[๑] โดยที่เป็นการสมควรปรับปรุงแก้ไขระเบียบคณะกรรมการกำกับกิจการพลังงานว่าด้วยการเงินและการบัญชีของสำนักงานคณะกรรมการกำกับกิจการพลังงานอาศัยอำนาจตามความในมาตรา๓๓ (๗) แห่งพระราชบัญญัติการประกอบกิจการพลังงาน พ.ศ. ๒๕๕๐คณะกรรมการกำกับกิจการพลังงานจึงออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบคณะกรรมการกำกับกิจการพลังงานว่าด้วยการเงินและการบัญชีของสำนักงานคณะกรรมการกำกับกิจการพลังงาน พ.ศ. ๒๕๕๙ข้อ๒ ระเบียบนี้ให้ใช้บังคับนับตั้งแต่วันถัดจากวันประกาศเป็นต้นไปข้อ๓ ให้ยกเลิกระเบียบคณะกรรมการกำกับกิจการพลังงานว่าด้วยการเงินและการบัญชีของสำนักงานคณะกรรมการกำกับกิจการพลังงาน พ.ศ. ๒๕๕๑ข้อ๔ ในระเบียบนี้กกพ. หมายความว่า คณะกรรมการกำกับกิจการพลังงานประธานกรรมการ หมายความว่าประธานกรรมการกำกับกิจการพลังงานกรรมการ หมายความว่า กรรมการกำกับกิจการพลังงานเลขาธิการ หมายความว่าเลขาธิการสำนักงานคณะกรรมการกำกับกิจการพลังงานสำนักงาน กกพ. หมายความว่าสำนักงานคณะกรรมการกำกับกิจการพลังงานและหมายความรวมถึงสำนักงานคณะกรรมการกำกับกิจการพลังงานประจำเขตผู้กำกับดูแลการเงิน หมายความว่าผู้อำนวยการฝ่ายหรือผู้อำนวยการส่วน ที่กำกับดูแลและรับผิดชอบงานด้านงบประมาณการเงิน การบัญชีของสำนักงาน กกพ. หรือพนักงานซึ่งได้รับมอบหมายให้มีหน้าที่หรือปฏิบัติหน้าที่ผู้อำนวยการฝ่ายหรือผู้อำนวยการส่วนหรือตำแหน่งอื่นใดซึ่งปฏิบัติงานในลักษณะเดียวกันผู้อำนวยการสำนักงานประจำเขต หมายความว่าผู้อำนวยการฝ่ายสำนักงานคณะกรรมการกำกับกิจการพลังงานประจำเขตหรือพนักงานซึ่งได้รับมอบหมายให้มีหน้าที่หรือปฏิบัติหน้าที่ผู้อำนวยการฝ่ายสำนักงานประจำเขตพนักงานการเงิน หมายความว่า พนักงานสำนักงาน กกพ.ที่ได้รับการบรรจุแต่งตั้งในหน่วยงานที่รับผิดชอบงานด้านงบประมาณ การเงินการบัญชีของสำนักงาน กกพ. หรือพนักงานที่ได้รับมอบหมายให้ปฏิบัติหน้าที่ดังกล่าวปีงบประมาณ หมายความว่า ระยะเวลาตั้งแต่วันที่ ๑ตุลาคมของปีหนึ่งถึงวันที่ ๓๐ กันยายนของปีถัดไป และให้ใช้ปี พ.ศ.ที่ถัดไปนั้นเป็นชื่อสำหรับปีงบประมาณนั้นงบประมาณรายจ่าย หมายความว่าจำนวนเงินอย่างสูงที่อนุญาตให้จ่ายหรือก่อหนี้ผูกพันได้ตามวัตถุประสงค์และระยะเวลาที่กำหนดจากเงินรายได้หรือทรัพย์สินของสำนักงานกกพ.หลักฐานการจ่ายเงิน หมายความว่าหลักฐานที่แสดงว่าได้มีการจ่ายเงินให้แก่เจ้าหนี้ หรือผู้รับตามข้อผูกพันแล้วเงินสดย่อย หมายความว่าเงินสดที่มีไว้เพื่อสำรองจ่ายประจำวันข้อ๕ หลักเกณฑ์และวิธีปฏิบัติเกี่ยวกับการเงินและการบัญชีที่มิได้กำหนดไว้ในระเบียบนี้ให้ปฏิบัติตามมติกกพ.ข้อ๖ ให้ประธานกรรมการเป็นผู้รักษาการตามระเบียบนี้และให้ กกพ. เป็นผู้วินิจฉัยชี้ขาดปัญหาเกี่ยวกับการปฏิบัติตามระเบียบนี้หมวด ๑การรับเงินและการฝากเงิน ส่วนที่ ๑การรับเงิน ข้อ๗ การรับเงินให้สำนักงาน กกพ.ออกใบเสร็จรับเงินตามแบบที่เลขาธิการกำหนดให้แก่ผู้ชำระเงินทุกครั้งเว้นแต่การรับเงินจากกรมบัญชีกลาง เงินที่รับคืนภาษีจากกรมสรรพากร และดอกเบี้ยรับข้อ๘ การใช้ใบเสร็จรับเงิน(๑)ใบเสร็จรับเงินที่จัดพิมพ์ไว้เป็นเล่ม ใช้รับเงินของปีงบประมาณใดให้ใช้รับเงินภายในปีงบประมาณนั้นเท่านั้นเมื่อขึ้นปีงบประมาณใหม่ให้ใช้ใบเสร็จรับเงินเล่มใหม่ ทั้งนี้ใบเสร็จรับเงินฉบับใดยังไม่ใช้ให้คงติดไว้กับเล่มและให้เจาะรูหรือประทับตราเลิกใช้เพื่อมิให้นำมาใช้รับเงินอีกต่อไป(๒)ใบเสร็จรับเงินที่ออกโดยระบบอิเล็กทรอนิกส์ให้มีเลขที่กำกับใบเสร็จรับเงินนั้นโดยเรียงลำดับการใช้ใบเสร็จรับเงินในแต่ละปีใบเสร็จรับเงินตามวรรคหนึ่งให้มีทะเบียนควบคุมที่สามารถตรวจสอบได้ข้อ๙ การแก้ไขหรือยกเลิกใบเสร็จรับเงิน(๑)ใบเสร็จรับเงินที่จัดพิมพ์ไว้เป็นเล่ม ห้ามขูด ขีด ลบ หรือแก้ไขเพิ่มเติมหมายเลขกำกับเล่มหมายเลขกำกับใบเสร็จรับเงิน จำนวนเงิน หรือผู้ชำระเงินหากใบเสร็จรับเงินฉบับใดลงรายการผิดพลาดให้ขีดฆ่าข้อความและเขียนใหม่หรือขีดฆ่ายกเลิกใช้ใบเสร็จรับเงินนั้นทั้งฉบับแล้วให้ผู้รับเงินลงลายมือชื่อกำกับไว้ด้วย(๒)ใบเสร็จรับเงินที่ออกโดยระบบอิเล็กทรอนิกส์ หากจำเป็นต้องยกเลิกให้ทำการขีดฆ่ายกเลิกใช้ใบเสร็จรับเงินนั้นทั้งฉบับแล้วให้ผู้รับเงินลงลายมือชื่อกำกับไว้ด้วยพร้อมทั้งบันทึกการยกเลิกใบเสร็จรับเงินนั้นในระบบการยกเลิกใช้ใบเสร็จรับเงินให้นำใบเสร็จรับเงินฉบับที่ยกเลิกและได้ขีดฆ่าแล้วติดไว้กับสำเนาใบเสร็จรับเงินในเล่ม หรือในชุดสำเนาใบเสร็จรับเงินอิเล็กทรอนิกส์เพื่อการตรวจสอบข้อ๑๐ ให้ผู้กำกับดูแลการเงินมีหน้าที่รับผิดชอบในการจัดทำทะเบียนควบคุมการใช้ใบเสร็จรับเงินที่จัดพิมพ์เป็นเล่มเพื่อให้ทราบและตรวจสอบได้ว่าได้จัดพิมพ์ขึ้นจำนวนเท่าใดมีการจ่ายใบเสร็จรับเงินเล่มใด ให้เจ้าหน้าที่ผู้ใด เมื่อวัน เดือนปีใดและคงเหลือจำนวนเท่าใดข้อ๑๑ การเบิกใบเสร็จรับเงินไปใช้ในการจัดเก็บเงินให้จัดทำใบเบิกเป็นหลักฐานข้อ๑๒ การรายงานการใช้ใบเสร็จรับเงินให้พนักงานการเงินรายงานการใช้ใบเสร็จรับเงินต่อผู้กำกับดูแลการเงินภายในสามสิบวันนับจากวันสิ้นปีงบประมาณโดยให้มีรายละเอียดของการใช้ใบเสร็จรับเงินที่อยู่ในความรับผิดชอบ ได้แก่ลำดับเลขที่ เล่มที่ใด ถึงเลขที่ เล่มที่ใด และจำนวนการใช้ข้อ๑๓ เมื่อสิ้นเวลารับเงินให้พนักงานการเงินจัดเก็บหรือรับชำระเงินส่งเงินที่ได้รับไว้ในวันนั้นพร้อมใบสรุปการรับเงินและเอกสารหลักฐานการรับเงินเพื่อตรวจสอบความถูกต้องต่อผู้กำกับดูแลการเงินหรือพนักงานที่ได้รับมอบหมายเข้าบัญชีเงินฝากธนาคารของสำนักงาน กกพ. ภายในวันนั้นหรือเก็บรักษาไว้ที่ตู้นิรภัยของสำนักงาน กกพ.เพื่อนำเข้าบัญชีเงินฝากธนาคารของสำนักงาน กกพ. ในวันทำการถัดไปข้อ๑๔ ให้มีการบันทึกบัญชีสำหรับเงินที่ได้รับภายในวันที่ที่ได้รับเงินนั้นโดยแสดงให้เห็นถึงเลขที่เอกสาร รายการรับเงิน และจำนวนเงินที่รับในกรณีที่มีการรับเงินภายหลังกำหนดเวลาปิดบัญชีสำหรับวันนั้นแล้วให้บันทึกการรับเงินนั้นในวันทำการถัดไปส่วนที่ ๒การเปิดบัญชีเงินฝากธนาคาร ข้อ๑๕ ให้สำนักงาน กกพ.เปิดบัญชีเงินฝากประเภทรายได้ของสำนักงาน กกพ. ไว้กับธนาคารของรัฐหรือธนาคารพาณิชย์ที่มีความมั่นคงในนามสำนักงาน กกพ. โดยแยกเป็นบัญชีเงินฝากตามประเภทของเงินที่ได้รับการเปิดบัญชีเงินฝากประเภทรายได้ของสำนักงานกกพ. ตามวรรคหนึ่งให้เลขาธิการเป็นผู้อนุมัติข้อ๑๖ ให้สำนักงาน กกพ.เปิดบัญชีเงินฝากประเภทรายจ่ายของสำนักงาน กกพ. ไว้กับธนาคารของรัฐหรือธนาคารพาณิชย์ที่มีความมั่นคงในนามสำนักงาน กกพ.การเปิดบัญชีเงินฝากประเภทรายจ่ายของสำนักงานกกพ. ตามวรรคหนึ่งให้เลขาธิการเป็นผู้อนุมัติข้อ๑๗ เงินที่สำนักงาน กกพ. ได้รับยกเว้นเงินสดย่อย ให้นำฝากธนาคารทั้งจำนวนอย่างช้าภายในวันทำการถัดไปนับจากวันที่ที่ได้รับเงินห้ามหักไว้หรือนำไปจ่ายเพื่อการใดทั้งสิ้นข้อ๑๘ เงินงบประมาณทั่วไปที่รัฐบาลจัดสรรให้ให้สำนักงาน กกพ. เบิกจากกรมบัญชีกลางทั้งจำนวนหรือเป็นงวดและนำฝากธนาคารตามบัญชีในข้อ ๑๕ข้อ๑๙ การรับเงินและการส่งเงินระหว่างสำนักงานกกพ. ส่วนกลางกับสำนักงาน กกพ. ประจำเขต ให้ใช้วิธีการโอนเงินผ่านบัญชีธนาคารข้อ๒๐ สมุดคู่ฝากธนาคารและสมุดเช็คให้เก็บรักษาไว้ในที่ปลอดภัยหมวด ๒การจ่ายเงิน ส่วนที่ ๑การเบิกจ่ายเงิน ข้อ๒๑ การจ่ายเงินของสำนักงาน กกพ.ให้เป็นไปตามแผนการดำเนินงาน และแผนการใช้งบประมาณรายจ่ายของสำนักงาน กกพ.ให้เลขาธิการหรือผู้ที่เลขาธิการมอบหมายเป็นผู้มีอำนาจอนุมัติเบิกจ่ายเงินตามวรรคหนึ่งข้อ๒๒ เงินที่เบิกจากบัญชีของสำนักงานกกพ. เพื่อการใดให้นำไปจ่ายได้เฉพาะเพื่อการนั้นเท่านั้นจะนำไปจ่ายเพื่อการอื่นไม่ได้ข้อ๒๓ การจ่ายเงินให้จ่ายได้เฉพาะตามหลักเกณฑ์ที่สอดคล้องกับบทบัญญัติของกฎหมายระเบียบข้อบังคับหรือมติกกพ. เท่านั้นข้อ๒๔ การเบิกเงินจากบัญชีเงินฝากของสำนักงานกกพ. ที่จ่ายเป็นเช็คการสั่งจ่ายเงินตามเช็คให้ผู้มีอำนาจลงลายมือชื่อร่วมกันอย่างน้อยสองคนให้เลขาธิการแต่งตั้งผู้มีอำนาจลงลายมือชื่อสั่งจ่ายเงินตามเช็คข้อ๒๕ การเขียนเช็คสั่งจ่ายเงินให้ทำได้เมื่อผู้มีอำนาจลงลายมือชื่ออนุมัติให้เบิกจ่ายแล้วเท่านั้นยกเว้นการเบิกค่าใช้จ่ายประเภทเงินเดือนและค่าจ้างให้เบิกจ่ายตามสิทธิโดยไม่ต้องขออนุมัติเบิกจ่าย และให้สั่งจ่ายเงินเมื่อใกล้ถึงกำหนดจ่ายเงินข้อ๒๖ การจ่ายเงินให้จ่ายเป็นเงินสดเช็คหรือจ่ายโดยวิธีการโอนเงินผ่านธนาคารหรือผ่านระบบอิเล็กทรอนิกส์หรือจ่ายโดยผ่านบัตรเครดิตหรือวิธีการอื่นใดที่มีลักษณะทำนองเดียวกันทั้งนี้การจ่ายโดยผ่านบัตรเครดิตให้เป็นไปตามหลักเกณฑ์ที่เลขาธิการกำหนดข้อ๒๗ การเขียนเช็คสั่งจ่ายเงินให้ปฏิบัติดังนี้(๑)การจ่ายเงินให้แก่เจ้าหนี้ให้ออกเช็คในนามของเจ้าหนี้หรือผู้รับโอนสิทธิเรียกร้องในเงินค่าซื้อทรัพย์สินและค่าจ้างทำของและขีดฆ่าคำว่า หรือตามคำสั่ง หรือ หรือผู้ถือ ออกและขีดคร่อมด้วย(๒)การสั่งจ่ายเงินเพื่อขอรับเงินสดมาจ่าย ให้ออกเช็คในนามเจ้าหน้าที่ของสำนักงานกกพ. และขีดฆ่าคำว่า หรือตามคำสั่ง หรือ หรือผู้ถือ ออก ทั้งนี้ห้ามออกเช็คสั่งจ่ายเงินสดข้อ๒๘ การใช้เช็คให้เรียงตามลำดับเลขที่ในสมุดเช็คเช็คฉบับใดเขียนผิดต้องการยกเลิกให้ขีดฆ่าแล้วเขียนคำว่ายกเลิกหรือประทับตรายกเลิกในตัวเช็ค แล้วนำเช็คฉบับที่ยกเลิกมาติดไว้กับต้นขั้วเช็คเพื่อเป็นหลักฐานว่าได้ยกเลิกเช็คฉบับนั้นข้อ๒๙ ให้ทำทะเบียนคุมเช็คตามแบบที่เลขาธิการกำหนดเพื่อควบคุมการจ่ายเช็คทุกฉบับข้อ๓๐ การจ่ายเงินให้แก่ผู้รับเงินทุกรายการจะต้องมีหลักฐานการจ่ายเงินและจะต้องมีการบันทึกรายการจ่ายเงินในบัญชีภายในวันที่จ่ายเงินข้อ๓๑ การจ่ายเงินทุกกรณีถ้าผู้จ่ายมีหน้าที่ต้องหักภาษีใด ๆ ไว้ ณ ที่จ่าย ให้ทำการหักภาษี ณ ที่จ่ายไว้และดำเนินการนำส่งกรมสรรพากรตามเวลาที่กำหนดข้อ๓๒ หลักฐานการจ่ายเงินทุกฉบับให้พนักงานการเงินผู้จ่ายเงินประทับตรา จ่ายเงินแล้ว และลงลายมือชื่อรับรองการจ่ายเงินโดยให้มีชื่อตัวบรรจง พร้อมทั้งลงวัน เดือน ปีที่จ่ายเงินกำกับไว้เพื่อป้องกันการเบิกซ้ำและเพื่อประโยชน์ในการตรวจสอบข้อ๓๓ การจ่ายเงินให้บุคคลใดในสำนักงานกกพ. ถ้าบุคคลนั้นไม่สามารถมารับเงินได้ด้วยตนเองจะต้องมีใบมอบฉันทะการรับเงินแบบใบมอบฉันทะให้เป็นไปตามที่เลขาธิการกำหนดการจ่ายเงินให้แก่เจ้าหนี้ซึ่งเป็นบุคคลภายนอกรวมทั้งการโอนสิทธิเรียกร้องในเงินค่าซื้อทรัพย์สินและค่าจ้างทำของหากเจ้าหนี้หรือผู้รับโอนสิทธิไม่สามารถมารับเงินได้ด้วยตนเองจะทำหนังสือมอบอำนาจให้บุคคลอื่นมารับเงินแทนก็ได้ข้อ๓๔ เงินรายรับของสำนักงาน กกพ.ยกเว้นเงินหรือทรัพย์สินที่มีผู้บริจาคให้เมื่อหักรายจ่ายสำหรับการดำเนินงานของสำนักงาน กกพ. และค่าภาระต่าง ๆ ที่เหมาะสมเมื่อหมดความจำเป็นแล้วเหลือเท่าใดให้นำส่งคลังเป็นรายได้แผ่นดินในกรณีที่มีหนี้ผูกพันซึ่งได้รับอนุมัติจากเลขาธิการแล้วให้กันเงินไว้ได้และสำหรับกรณีไม่มีหนี้ผูกพันแต่มีความจำเป็นจะต้องเก็บเงินไว้จ่ายหลังสิ้นปีงบประมาณให้เลขาธิการจัดทำแผนรายจ่ายที่เบิกจ่ายข้ามปีเสนอ กกพ. เพื่ออนุมัติอย่างช้าก่อนวันทำการสุดท้ายของปีงบประมาณข้อ๓๕ ค่าใช้จ่ายที่เกิดขึ้นในปีงบประมาณใดให้เบิกจากเงินงบประมาณรายจ่ายปีนั้นไปจ่าย หากมีความจำเป็นไม่สามารถเบิกจ่ายจากเงินงบประมาณรายจ่ายของปีนั้นได้ให้ขออนุมัติจากเลขาธิการเบิกจากเงินงบประมาณรายจ่ายปีถัดไปได้ ยกเว้นค่าใช้จ่ายสาธารณูปโภค ค่าตอบแทนการปฏิบัติงานนอกเวลา ค่าสวัสดิการประเภทค่ารักษาพยาบาลค่าเช่าที่พักอาศัยและค่าเล่าเรียนบุตรให้นำมาเบิกจ่ายจากเงินงบประมาณรายจ่ายประจำปีที่ได้รับแจ้งให้ชำระหนี้ได้โดยไม่ต้องขออนุมัติเลขาธิการข้อ๓๖ การจ่ายเงินเดือน ค่าจ้างค่าตอบแทน และบำเหน็จ ให้แก่ประธานกรรมการ กรรมการ เลขาธิการ พนักงานและลูกจ้างให้จ่ายผ่านธนาคารของรัฐ หรือธนาคารพาณิชย์ซึ่งเลขาธิการเป็นผู้อนุมัติไว้ในการจ่ายเงินตามวรรคหนึ่งให้ส่งใบรายการแสดงเงินเดือน เงินเพิ่ม (ถ้ามี) เงินประจำตำแหน่งพร้อมทั้งการหักเงินรายการต่าง ๆ ให้แก่กรรมการ เลขาธิการพนักงานและลูกจ้างแต่ละรายทุกเดือนส่วนที่ ๒หลักฐานการจ่ายเงิน ข้อ๓๗ หลักฐานประกอบการเบิกจ่ายเงิน(๑)หลักฐานการจ่ายเงินที่เป็นใบเสร็จรับเงินซึ่งผู้รับเงินออกให้อย่างน้อยต้องมีรายการ ดังต่อไปนี้(ก)ชื่อ สถานที่อยู่ หรือที่ทำการของผู้รับเงิน(ข)วัน เดือน ปี ที่รับเงิน(ค)รายการแสดงการรับเงินระบุประเภทสินค้าหรือบริการ(ง)จำนวนเงินทั้งตัวเลขและตัวอักษร(จ)ลายมือชื่อผู้รับเงินกรณีหลักฐานการจ่ายเงินขาดองค์ประกอบตามข้อ(จ) ให้ผู้จ่ายเงินยืนยันพร้อมลงนามรับรองการจ่ายเงินนั้น ทั้งนี้ สำหรับการเบิกจ่ายวงเงินไม่เกินสองพันบาท(๒)หลักฐานการจ่ายเงินกรณีซื้อบัตรโดยสารเครื่องบินจากระบบอิเล็กทรอนิกส์ให้ใช้ใบรับเงินที่แสดงรายละเอียดการเดินทาง โดยอย่างน้อยต้องมีรายการ ดังต่อไปนี้(ก)ระบุชื่อสายการบิน(ข)วันที่ออกบัตรโดยสาร(ค)ชื่อ/สกุล ของผู้เดินทาง(ง)ต้นทาง ปลายทาง(จ)เลขที่เที่ยวบิน(ฉ)วันเวลาที่เดินทาง(ช)จำนวนเงินค่าโดยสาร(ซ)ค่าธรรมเนียมอื่น ๆ และจำนวนเงินรวมข้อ๓๘ กรณีผู้รับเงินไม่มีใบเสร็จรับเงินออกให้ให้ใช้ใบสำคัญรับเงินตามแบบที่เลขาธิการกำหนดข้อ๓๙ ในกรณีที่หลักฐานการจ่ายเงินเป็นภาษาต่างประเทศยกเว้นภาษาอังกฤษให้มีคำแปลภาษาไทยตามสาระสำคัญในข้อ ๓๗ ไว้ด้วยและให้ผู้ใช้สิทธิขอเบิกเงินลงลายมือชื่อรับรองคำแปลด้วยข้อ๔๐ การจ่ายเงินที่มีเรื่องอัตราแลกเปลี่ยนเงินตราต่างประเทศมาเกี่ยวข้องให้ปฏิบัติดังต่อไปนี้(๑)การแลกเปลี่ยนเงินตราต่างประเทศ ที่เกิดจากการเดินทางปฏิบัติงานในต่างประเทศ(ก)กรณีการชำระค่าใช้จ่ายสกุลต่างประเทศด้วยเงินสดให้ถืออัตราแลกเปลี่ยนของธนาคารแห่งประเทศไทย(อัตราขายของธนาคาร) ก่อนวันออกเดินทางหนึ่งวันทำการเป็นอัตราเดียวในการคำนวณค่าแลกเปลี่ยนตลอดเส้นทางการเดินทางกรณีการยืมเงินที่มีเงินเหลือจ่ายกลับมาให้ถืออัตราแลกเปลี่ยนของธนาคารแห่งประเทศไทย (อัตราซื้อของธนาคาร)หลังวันที่เดินทางกลับจากการปฏิบัติงานหนึ่งวันทำการเป็นอัตราในการคำนวณค่าแลกเปลี่ยนในการส่งใช้เงินยืมกรณีเกิดผลกำไรจากอัตราแลกเปลี่ยนให้ถือเป็นรายได้อื่นของสำนักงาน กกพ. หากเกิดผลขาดทุนจากอัตราแลกเปลี่ยนให้ถือเป็นค่าใช้จ่ายอื่น ที่จำเป็นต้องจ่ายเนื่องจากการเดินทางต่างประเทศ(ข)กรณีชำระค่าใช้จ่ายสกุลต่างประเทศด้วยบัตรเครดิตให้ใช้อัตราแลกเปลี่ยนตามใบแจ้งยอดการใช้จ่ายบัตรเครดิตที่ได้รับแจ้งจากธนาคารเป็นอัตราในการคำนวณค่าแลกเปลี่ยนในการขอเบิกค่าใช้จ่ายที่ชำระด้วยบัตรเครดิตโดยให้แนบหลักฐานใบแจ้งยอดการใช้จ่ายบัตรเครดิตที่ได้รับแจ้งจากธนาคารประกอบการเบิกจ่ายหรือส่งใช้เงินยืม(๒)การจ่ายเงินสำหรับค่าใช้จ่ายในการประชุมระหว่างประเทศ ที่จัดขึ้นในประเทศไทยให้ใช้อัตราแลกเปลี่ยนก่อนการจัดงานหนึ่งวันทำการ(๓)กรณีที่ผู้เดินทางไปร่วมประชุม หรือสัมมนาในต่างประเทศได้รับเงินสนับสนุนเป็นเงินตราต่างประเทศให้ใช้อัตราแลกเปลี่ยนก่อนวันเดินทางหนึ่งวันทำการเป็นอัตราเดียวในการคำนวณค่าแลกเปลี่ยนตลอดเส้นทางการเดินทางข้อ๔๑ การจ่ายเงินในต่างประเทศซึ่งตามกฎหมายหรือตามประเพณีนิยมของประเทศนั้นๆ ไม่ต้องออกใบเสร็จรับเงินหรือออกใบรับเงินไม่เป็นไปตามหลักเกณฑ์ในข้อ ๓๗ให้ผู้จ่ายเงินทำใบรับรองการจ่ายเงินตามแบบที่เลขาธิการกำหนดโดยระบุว่าเป็นการจ่ายเงินค่าอะไร เมื่อวัน เดือน ปีใดจำนวนเท่าใดและลงลายมือชื่อรับรองการจ่ายเงินในกรณีที่มีหลักฐานเป็นอย่างอื่นให้แนบหลักฐานนั้นไปพร้อมกับใบรับรองด้วยข้อ๔๒การจ่ายเงินรายใดซึ่งตามลักษณะไม่อาจเรียกใบเสร็จรับเงินจากผู้รับชำระเงินได้ให้ผู้จ่ายเงินทำใบรับรองการจ่ายเงินโดยให้บันทึกชี้แจงเหตุที่ไม่อาจเรียกใบเสร็จรับเงินไว้เพื่อประกอบการพิจารณาด้วยการจ่ายค่าไปรษณียากรไม่ว่าจะเป็นจำนวนเท่าใดผู้จ่ายเงินจะทำใบรับรองการจ่ายเงินโดยแสดงจำนวนและเลขที่ของหนังสือหรือไปรษณียภัณฑ์ที่ส่งและจำนวนเงินค่าไปรษณียากรที่จ่ายโดยไม่ต้องชี้แจงเหตุผลตามวรรคแรกก็ได้ข้อ๔๓ การจ่ายเงินดังต่อไปนี้ให้ผู้จ่ายเงินทำใบรับรองการจ่ายเงินโดยไม่ต้องทำบันทึกชี้แจงเหตุผลตามข้อ ๔๒ก็ได้(๑)การจ่ายเงินรายหนึ่ง ๆ เป็นจำนวนไม่ถึงห้าร้อยบาท(๒)การจ่ายเงินเป็นค่าพาหนะรับจ้าง(๓)การจ่ายเงินเป็นค่าโดยสารรถไฟ รถยนต์ประจำทางหรือเรือยนต์ประจำทาง(๔)การจ่ายเงินอื่นตามที่เลขาธิการเห็นสมควรข้อ๔๔ ในกรณีที่หลักฐานการจ่ายเงินสูญหายให้ปฏิบัติ ดังต่อไปนี้(๑)ถ้าใบเสร็จรับเงินสูญหายให้ใช้สำเนาใบเสร็จรับเงินซึ่งผู้รับเงินรับรองแทนได้(๒) ถ้าใบสำคัญรับเงินสูญหาย และไม่อาจขอสำเนาใบเสร็จรับเงินตาม(๑) ได้ ให้ผู้จ่ายเงินทำใบรับรองการจ่ายเงินโดยชี้แจงเหตุผลพฤติการณ์ที่หลักฐานการจ่ายเงินสูญหายและไม่อาจขอสำเนาใบเสร็จรับเงินนั้นได้พร้อมทั้งคำรับรองว่ายังไม่เคยนำหลักฐานการจ่ายเงินมาเบิกจ่ายและถ้าหากค้นพบภายหลังก็จะไม่นำมาเบิกจ่ายอีกเสนอเลขาธิการหรือผู้ที่เลขาธิการมอบหมายให้เป็นผู้พิจารณาอนุมัติเบิกจ่ายเมื่อได้รับอนุมัติแล้วให้ใช้ใบรับรองการจ่ายเงินนั้นเป็นหลักฐานการจ่ายเงินได้โดยอนุโลมข้อ๔๕ หลักฐานการจ่ายเงินต้องพิมพ์หรือเขียนด้วยหมึกและการแก้ไขหลักฐานการจ่ายเงินให้ใช้วิธีขีดฆ่าแล้วพิมพ์หรือเขียนใหม่และให้ผู้รับเงินลงลายมือชื่อกำกับไว้ทุกแห่งส่วนที่ ๓การจ่ายเงินยืม ข้อ๔๖ การยืมเงินจะกระทำได้เฉพาะเพื่อนำไปใช้จ่ายในกรณี ดังต่อไปนี้(๑)ค่าใช้จ่ายในการประชุม(๒)ค่าใช้จ่ายในการเดินทางไปปฏิบัติงาน(๓)ค่าใช้จ่ายในการจัดสัมมนา หรือจัดงานต่าง ๆ(๔)การจัดซื้อหรือจ้างที่จำเป็นและเร่งด่วนซึ่งต้องได้รับอนุมัติให้ดำเนินการจัดซื้อหรือจ้างแล้ว(๕)ค่าใช้จ่ายอื่นตามที่เลขาธิการเห็นสมควรข้อ๔๗ การจ่ายเงินยืมจะจ่ายได้แต่เฉพาะที่ผู้ยืมได้ทำสัญญาการยืมเงินตามแบบที่เลขาธิการกำหนดและผู้มีอำนาจได้อนุมัติให้จ่ายเงินยืมตามสัญญาการยืมเงินนั้นแล้วเท่านั้นข้อ๔๘ การอนุมัติให้ยืมเงินให้เลขาธิการหรือผู้ที่เลขาธิการมอบหมายพิจารณาอนุมัติให้ยืมเฉพาะเท่าที่จำเป็นเพื่อใช้ในการปฏิบัติงานและห้ามมิให้อนุมัติให้ยืมเงินครั้งใหม่จนกว่าผู้ยืมจะได้ชำระเงินยืมครั้งเก่าให้เสร็จสิ้นไปก่อนเว้นแต่จะได้รับอนุมัติจากเลขาธิการหรือผู้ที่เลขาธิการมอบหมายข้อ๔๙ ผู้ยืมจะต้องใช้เงินยืมตามที่ระบุไว้ในรายการและวัตถุประสงค์ในสัญญาการยืมเงินเท่านั้นข้อ๕๐ การจ่ายเงินยืมเป็นค่าใช้จ่ายในการเดินทางไปปฏิบัติงานในราชอาณาจักรให้จ่ายได้สำหรับระยะเวลาไม่เกินหกสิบวันหากจำเป็นจะต้องจ่ายเกินกว่ากำหนดดังกล่าวจะต้องได้รับอนุมัติจากเลขาธิการหรือผู้ที่เลขาธิการมอบหมายข้อ๕๑ เงินยืมที่ผู้ยืมจำเป็นต้องใช้จ่ายเงินติดต่อคาบเกี่ยวไปถึงปีงบประมาณใหม่จะเบิกล่วงหน้าจากปีงบประมาณปัจจุบันไปจ่ายสำหรับระยะเวลาในปีงบประมาณใหม่ก็ได้โดยให้ถือเป็นรายจ่ายของปีที่เบิกเงินยืม เพื่อเป็นค่าใช้จ่ายในกรณี ดังต่อไปนี้(๑)ค่าใช้จ่ายในการเดินทางไปปฏิบัติงาน ไม่เกินหกสิบวัน(๒)สำหรับปฏิบัติงานอื่น ๆ ไม่เกินสิบห้าวันข้อ๕๒ เงินที่ยืมไป ให้ผู้ยืมส่งใช้หลักฐานการจ่ายเงินและเงินเหลือจ่าย(ถ้ามี) ภายในกำหนดระยะเวลาดังนี้(๑)กรณีเดินทางไปประจำต่างสำนักงานให้ส่งใช้เงินยืมภายในสามสิบวันนับจากวันที่ได้รับเงิน(๒)กรณีเดินทางไปปฏิบัติงานอื่นรวมทั้งการเดินทางไปปฏิบัติงานในต่างประเทศชั่วคราวให้ส่งใช้เงินยืมภายในสิบห้าวันนับจากวันที่กลับมาถึงหากเป็นการยืมเงินบางส่วน และใช้บัตรเครดิตร่วมด้วยให้หักล้างภายในสามสิบวันนับจากวันที่กลับมาถึง(๓)กรณียืมเงินเพื่อปฏิบัติงานอื่นนอกจาก (๑) หรือ (๒)ให้ส่งใช้เงินยืมภายในสามสิบวันนับจากวันที่ได้รับเงิน(๔)กรณีหมดความจำเป็นต้องใช้เงินยืมตามที่ได้รับอนุมัติให้นำเงินยืมทั้งจำนวนที่ได้รับส่งคืนทันทีข้อ๕๓ เมื่อผู้ยืมส่งใช้เงินยืมให้พนักงานการเงินบันทึกการรับคืนเงินยืมในสัญญาการยืมเงิน พร้อมทั้งออกใบเสร็จรับเงินหรือออกใบรับหลักฐานการจ่ายเงินที่ส่งใช้หักล้างเงินยืมตามแบบที่เลขาธิการกำหนดให้ผู้ยืมไว้เป็นหลักฐานข้อ๕๔ ในกรณีที่ผู้ยืมได้ส่งใช้เงินยืมแล้วภายหลังมีเหตุต้องทักท้วง ให้พนักงานการเงินแจ้งข้อทักท้วงให้ผู้ยืมทราบโดยเร็วและให้ผู้ยืมปฏิบัติตามข้อทักท้วงภายในสิบห้าวันนับจากวันที่รับทราบข้อทักท้วงหากผู้ยืมไม่ดำเนินการตามข้อทักท้วงและไม่ได้ชี้แจงเหตุผลให้พนักงานการเงินทราบก็ให้ดำเนินการตามเงื่อนไขในสัญญาการยืมเงินโดยถือว่าผู้ยืมยังมิได้ส่งใช้เงินยืมตามที่ทักท้วงนั้นข้อ๕๕ ในกรณีที่ผู้ยืมมิได้ชำระคืนเงินยืมภายในกำหนดเวลาตามข้อ๕๒ ให้ผู้กำกับดูแลการเงินเรียกให้ชดใช้เงินยืมตามเงื่อนไขในสัญญาการยืมเงินให้เสร็จสิ้นไปโดยเร็วอย่างช้าไม่เกินสิบห้าวันนับจากวันครบกำหนดในกรณีไม่อาจปฏิบัติตามวรรคแรกให้รายงานเลขาธิการเพื่อพิจารณาสั่งการบังคับให้เป็นไปตามสัญญาการยืมเงินต่อไปข้อ๕๖ ให้สำนักงาน กกพ.เก็บรักษาสัญญาการยืมเงินซึ่งยังมิได้ชำระคืนเงินยืมให้เสร็จสิ้นไว้ในที่ปลอดภัยอย่าให้สูญหายได้และเมื่อผู้ยืมได้ชำระคืนเงินยืมเสร็จสิ้นแล้วก็ให้เก็บเช่นเดียวกับหลักฐานการจ่ายเงินส่วนที่ ๔เงินสดย่อย ข้อ๕๗ ให้ผู้กำกับดูแลการเงินเป็นผู้มีหน้าที่รับผิดชอบดูแลเงินสดย่อยของสำนักงานกกพ.ข้อ๕๘ ให้มีเงินสดย่อยสำหรับการสำรองจ่ายของสำนักงานกกพ. โดยให้เลขาธิการเป็นผู้กำหนดวงเงินส่วนย่อยไว้ใช้จ่าย ทั้งนี้ ให้กำหนดวงเงินค่าใช้จ่ายดังต่อไปนี้(๑)สำนักงาน กกพ. ส่วนกลาง วงเงินไม่เกินห้าแสนบาท(๒)สำนักงาน กกพ. ประจำเขต วงเงินไม่เกินห้าหมื่นบาทข้อ๕๙ การจ่ายเงินสดย่อยให้จ่ายสำหรับค่าใช้จ่ายต่างๆ ดังต่อไปนี้(๑)ค่าเบี้ยประชุมหรือค่าตอบแทนอื่น(๒)จ่ายให้บุคคลภายนอก ครั้งละไม่เกินหนึ่งพันบาท ต่อราย(๓) เป็นหนี้ที่ต้องชำระด้วยเงินสดซึ่งผู้ขายหรือผู้รับจ้าง ไม่ยินยอมรับชำระหนี้ด้วยเช็ค(๔)จ่ายให้บุคคลภายในสำนักงาน กกพ.(๕)ค่าใช้จ่ายอื่นตามที่เลขาธิการเห็นสมควรข้อ๖๐ การเก็บรักษาเงินสดย่อยของสำนักงาน กกพ.ให้ดำเนินการ ดังต่อไปนี้(๑)ให้เลขาธิการหรือผู้ที่เลขาธิการมอบหมายเก็บรักษาเงินสดย่อยของสำนักงาน กกพ. ส่วนกลางตรวจนับทุกสิ้นวันและเก็บรักษาไว้ในตู้นิรภัยของสำนักงาน กกพ. ส่วนกลาง(๒)ให้ผู้อำนวยการสำนักงานประจำเขตหรือผู้ที่ผู้อำนวยการสำนักงานประจำเขตมอบหมายเก็บรักษาเงินสดย่อยของสำนักงานกกพ. ประจำเขต ตรวจนับทุกสิ้นวัน และเก็บรักษาไว้ในตู้นิรภัยของสำนักงาน กกพ.ประจำเขตข้อ๖๑ การจ่ายเงินจากเงินสดย่อยให้จัดทำใบสำคัญจ่ายเงินสดย่อยตามแบบที่เลขาธิการกำหนดเป็นหลักฐานการจ่ายเงินใบสำคัญจ่ายเงินสดย่อยทุกใบที่จ่ายเงินแล้วให้เก็บเข้าแฟ้มเรียงตามลำดับเลขที่การจ่ายเงินข้อ๖๒ ใบสำคัญจ่ายเงินสดย่อยที่มีเอกสารหลักฐานครบถ้วนถูกต้อง และได้รับอนุมัติจากผู้มีอำนาจอนุมัติให้เบิกจ่ายได้แล้วให้รวบรวมหลักฐานเพื่อขอเบิกเงินสดย่อยกลับคืนมาทดแทนส่วนที่จ่ายไปภายในเจ็ดวันเมื่อเห็นว่าเงินสดย่อยที่เหลืออยู่มีจำนวนไม่เพียงพอข้อ๖๓ พนักงานการเงินผู้มีหน้าที่ดูแลเงินสดย่อยจะต้องบันทึกรายการรับจ่ายเงินสดย่อยประจำวันในทะเบียนคุมเงินสดย่อยตามแบบที่เลขาธิการกำหนดข้อ๖๔ ในกรณีที่มีการเปลี่ยนตัวพนักงานการเงินผู้มีหน้าที่ดูแลเงินสดย่อยให้ตรวจสอบความถูกต้องเงินสดย่อยคงเหลือกับหลักฐานการจ่ายเงินก่อนส่งมอบงานและให้ส่งมอบงานเป็นลายลักษณ์อักษรหมวด ๓การเก็บรักษาเงิน ส่วนที่ ๑คณะกรรมการเก็บรักษาเงิน ข้อ๖๕ ให้เลขาธิการพิจารณาแต่งตั้งผู้กำกับดูแลการเงินหรือผู้อำนวยการสำนักงานประจำเขตและพนักงานอื่นอีกจำนวนสองคนร่วมเป็นคณะกรรมการเก็บรักษาเงินทั้งนี้ให้กรรมการเก็บรักษาเงินที่เป็นพนักงานอื่น เป็นผู้ถือลูกกุญแจตู้นิรภัยคนละหนึ่งดอกข้อ๖๖ การเก็บรักษาลูกกุญแจตู้นิรภัยต้องให้อยู่ในที่ปลอดภัยอย่าให้สูญหายหรือให้ผู้ใดลักลอบนำไปพิมพ์แบบกุญแจได้หากปรากฏว่าลูกกุญแจตู้นิรภัยสูญหายหรือกรณีสงสัยว่าจะมีผู้ปลอมแปลงลูกกุญแจตู้นิรภัยให้รายงานต่อเลขาธิการหรือผู้กำกับดูแลการเงินหรือผู้อำนวยการสำนักงานประจำเขตทราบเพื่อสั่งการโดยด่วนส่วนที่ ๒ตู้นิรภัยสำหรับเก็บรักษาเงิน ข้อ๖๗ ให้สำนักงาน กกพ.จัดให้มีตู้นิรภัยสำหรับเก็บรักษาเงินข้อ๖๘ ตู้นิรภัยสำหรับเก็บรักษาเงินให้ตั้งไว้ในที่ปลอดภัยในสำนักงาน กกพ. และตู้นิรภัยสำหรับเก็บรักษาเงินตู้หนึ่ง ๆให้มีลูกกุญแจตู้นิรภัยสองชุดแต่ละชุดให้มีลูกกุญแจตู้นิรภัยสองดอกแต่ละดอกมีลักษณะต่างกันข้อ๖๙ การเก็บรักษาลูกกุญแจตู้นิรภัยให้ถือปฏิบัติดังต่อไปนี้(๑)ชุดที่ ๑ สำหรับสำนักงาน กกพ. ส่วนกลาง ให้เลขาธิการหรือผู้ที่เลขาธิการมอบหมายเป็นผู้เก็บรักษาสำหรับสำนักงาน กกพ. ประจำเขตให้เก็บรักษาไว้ที่ตู้นิรภัยของสำนักงาน กกพ.ส่วนกลาง(๒)ชุดที่ ๒ ให้กรรมการเก็บรักษาเงินที่เป็นพนักงานอื่นเป็นผู้เก็บรักษาส่วนที่ ๓การเก็บรักษาเงิน ข้อ๗๐ ให้พนักงานการเงินผู้รับผิดชอบจัดทำรายงานเงินคงเหลือประจำวันตามแบบที่เลขาธิการกำหนดเป็นประจำทุกวันหากวันใดไม่มีการรับจ่ายเงินจะไม่ทำรายงานเงินคงเหลือประจำวันนั้นก็ได้แต่ให้หมายเหตุในรายงานเงินคงเหลือประจำวันที่มีการรับจ่ายเงินถัดไปให้ทราบด้วยข้อ๗๑ เมื่อสิ้นเวลารับจ่ายเงินให้พนักงานการเงินผู้รับผิดชอบนำเงินที่จะเก็บรักษาและรายงานเงินคงเหลือประจำวันส่งมอบต่อคณะกรรมการเก็บรักษาเงินให้กรรมการเก็บรักษาเงินร่วมกันตรวจสอบจำนวนเงินกับรายงานเงินคงเหลือประจำวันเมื่อปรากฏว่าถูกต้องแล้วให้นำเงินเข้าเก็บรักษาในตู้นิรภัยและให้คณะกรรมการเก็บรักษาเงินทุกคนลงลายมือชื่อในรายงานเงินคงเหลือประจำวันไว้เป็นหลักฐานข้อ๗๒ เมื่อคณะกรรมการเก็บรักษาเงินได้ลงลายมือชื่อในรายงานเงินคงเหลือประจำวันแล้วให้เสนอเลขาธิการหรือผู้ที่เลขาธิการมอบหมายเพื่อทราบข้อ๗๓ ในกรณีที่ปรากฏว่าเงินที่ได้รับมอบหมายให้เก็บรักษาไม่ตรงกับจำนวนเงินซึ่งแสดงไว้ในรายงานเงินคงเหลือประจำวันให้คณะกรรมการเก็บรักษาเงินและพนักงานการเงินผู้รับผิดชอบการนำส่งเงินร่วมกันบันทึกจำนวนเงินที่ตรวจนับได้นั้นโดยหมายเหตุไว้ในรายงานเงินคงเหลือประจำวันและลงลายมือชื่อกรรมการเก็บรักษาเงินทุกคนพร้อมด้วยพนักงานการเงินผู้รับผิดชอบแล้วนำเงินเข้าเก็บรักษาในตู้นิรภัย และรายงานให้เลขาธิการหรือผู้ที่เลขาธิการมอบหมายทราบทันทีเพื่อพิจารณาสั่งการตามที่เห็นสมควรต่อไปข้อ๗๔ เมื่อนำเงินเข้าเก็บในตู้นิรภัยสำหรับเก็บรักษาเงินเรียบร้อยแล้วให้คณะกรรมการเก็บรักษาเงินใส่กุญแจตู้นิรภัยให้เรียบร้อยข้อ๗๕ ในวันที่จะต้องนำเงินออกจ่ายให้คณะกรรมการเก็บรักษาเงินมอบเงินที่เก็บรักษาทั้งหมดให้พนักงานการเงินผู้รับผิดชอบข้อ๗๖ ให้คณะกรรมการเก็บรักษาเงินตรวจสอบสภาพความเรียบร้อยก่อนเปิดตู้นิรภัยสำหรับเก็บรักษาเงิน หากอยู่ในสภาพไม่เรียบร้อยหรือมีเหตุอันควรสงสัยใดๆ ห้ามทำการเปิดตู้นิรภัย และให้รายงานต่อเลขาธิการหรือผู้ที่เลขาธิการมอบหมายทราบทันที เพื่อพิจารณาสั่งการตามที่เห็นสมควรต่อไปหมวด ๔การบัญชีและรายงานการเงิน ข้อ๗๗ ให้สำนักงาน กกพ.จัดให้มีการบันทึกบัญชีตามหลักการบัญชีที่รับรองทั่วไปข้อ๗๘ การจัดทำรายงานการเงินประจำเดือนและประจำไตรมาสของสำนักงานกกพ. ให้ดำเนินการ ดังต่อไปนี้(๑)ให้พนักงานการเงินของสำนักงาน กกพ.ประจำเขตจัดทำรายงานการเงินประจำเดือนเสนอต่อผู้กำกับดูแลการเงินภายในสิบวันนับจากวันสิ้นเดือน(๒)ให้พนักงานการเงินของสำนักงาน กกพ. ส่วนกลางจัดทำรายงานการเงินประจำเดือนเสนอต่อผู้กำกับดูแลการเงินภายในสิบห้าวันนับจากวันสิ้นเดือน(๓)ให้ผู้กำกับดูแลการเงิน จัดทำรายงานการเงินเป็นรายไตรมาสเสนอต่อเลขาธิการและฝ่ายตรวจสอบภายใน ภายในสิบห้าวันนับจากวันสิ้นงวดไตรมาส(๔)ให้เลขาธิการเสนอรายงานการเงิน เป็นรายไตรมาสต่อ กกพ.ภายในสิบห้าวันนับจากวันที่ได้รับความเห็นชอบจากคณะกรรมการตรวจสอบการจัดทำรายงานการเงินตามวรรคหนึ่งให้เป็นไปตามแบบที่เลขาธิการกำหนดข้อ๗๙ การจัดทำงบการเงินและบัญชีทำการประจำปีของสำนักงานกกพ. ให้ดำเนินการ ดังต่อไปนี้(๑)ให้พนักงานการเงินของสำนักงาน กกพ. จัดทำงบการเงินและบัญชีทำการประจำปีของสำนักงานกกพ. เสนอต่อผู้กำกับดูแลการเงิน ภายในสี่สิบห้าวัน นับจากวันสิ้นปีงบประมาณ(๒)ให้ผู้กำกับดูแลการเงิน จัดทำงบการเงิน และบัญชีทำการประจำปีของสำนักงาน กกพ. เสนอต่อเลขาธิการและฝ่ายตรวจสอบภายในภายในหกสิบวัน นับจากวันสิ้นปีงบประมาณ(๓)ให้เลขาธิการเสนองบการเงินและบัญชีทำการประจำปีของสำนักงาน กกพ.ส่งสำนักงานการตรวจเงินแผ่นดินหรือบุคคลภายนอกตามที่คณะกรรมการแต่งตั้งด้วยความเห็นชอบของสำนักงานการตรวจเงินแผ่นดินเป็นผู้สอบบัญชีภายในหนึ่งร้อยยี่สิบวันนับจากวันสิ้นปีงบประมาณการจัดทำงบการเงินและบัญชีทำการตามวรรคหนึ่งให้เป็นไปตามแบบที่เลขาธิการกำหนดข้อ๘๐ บัญชีและทะเบียนทรัพย์สินรวมทั้งหลักฐานที่ใช้ในการลงบัญชีจะต้องเก็บไว้ให้เป็นระเบียบเพื่อสะดวกในการตรวจสอบและเก็บรักษาไว้ไม่น้อยกว่าสิบปีหมวด ๕การตรวจสอบ ข้อ๘๑ เมื่อสิ้นเวลารับจ่ายเงินในแต่ละวันให้ผู้กำกับดูแลการเงินรับผิดชอบตรวจสอบความถูกต้องของเอกสารหลักฐานการรับเงินและการจ่ายเงินและตรวจสอบการรับจ่ายเงินสดย่อยรวมทั้งตรวจสอบความถูกต้องของการบันทึกบัญชีเอกสารหลักฐานการรับจ่ายเงินประจำวันและการรับจ่ายเงินสดย่อยข้อ๘๒ ให้ฝ่ายตรวจสอบภายในทำหน้าที่เป็นหน่วยตรวจสอบด้านการเงินการบัญชี การพัสดุ ตลอดจนการปฏิบัติงานอื่นของสำนักงาน กกพ. ตามที่ กกพ. มอบหมายทั้งนี้ ให้มีการเสนอรายงานผลการตรวจสอบภายในของสำนักงานกกพ. ตามวรรคหนึ่ง ต่อ กกพ. ทราบภายในหนึ่งร้อยยี่สิบวันนับจากวันสิ้นปีงบประมาณประกาศ ณ วันที่ ๑๕กรกฎาคม พ.ศ. ๒๕๕๙พรเทพ ธัญญพงศ์ชัยประธานกรรมการกำกับกิจการพลังงานปริยานุช/จัดทำ๕ กันยายน ๒๕๕๙ปุณิกา/ตรวจ๕ ตุลาคม ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๙๖ ง/หน้า ๑/๒ กันยายน ๒๕๕๙